เอกสารหมายเลข................

**ระเบียบวาระที่** เรื่อง  การจัดตั้งธนาคารขยะรีไซเคิล จังหวัดอ่างทอง

**๑.  ความเป็นมาของเรื่อง**

๑.๑ รัฐบาลมีนโยบายจัดระบบบริหารจัดการขยะมูลฝอยของประเทศ เพื่อแก้ไขการจัดการขยะที่ไม่ถูกต้องและปัญหาขยะตกค้างสะสมให้เป็นระบบ รวดเร็ว และมีประสิทธิภาพ ซึ่งจังหวัดอ่างทองได้จัดทำแผนแม่บทการจัดการขยะของจังหวัดอ่างทอง โดยมีสาระสำคัญประการหนึ่งคือ ให้มีการคัดแยกขยะจากต้นทางและปลายทาง เพื่อคัดแยกขยะ ที่สามารถนำกลับมาใช้ใหม่ได้ และลดปริมาณขยะที่จะนำไปกำจัดให้เหลือน้อยที่สุด   
 ๑.๒ จังหวัดอ่างทอง โดยผู้ว่าราชการจังหวัดอ่างทอง (นายวีร์รวุทธ์ ปุตระเศรณี) มีนโยบายให้จัดตั้งธนาคารขยะรีไซเคิลขึ้นในศาลากลางจังหวัดอ่างทอง เพื่อให้ส่วนราชการต่าง ๆ ได้มีความตระหนักและมีส่วนร่วมในการคัดแยกขยะตั้งแต่ต้นทางภายในหน่วยงาน โดยเฉพาะขยะรีไซเคิลที่มีจำนวนมากในหน่วยงาน

**๒. ผลการดำเนินการที่ผ่านมา**

## 2.1 สำนักงานทรัพยากรธรรมชาติและสิ่งแวดล้อมจังหวัดอ่างทอง ได้ดำเนินการจัดกิจกรรมการฝึกอบรมด้านการคัดแยกขยะตั้งแต่ต้นทางตามหลัก ๓R และการอบรมเพื่อเตรียมจัดตั้งธนาคารขยะรีไซเคิล ให้กับหน่วยงานราชการ สำนักงานเหล่ากาชาดจังหวัด หน่วยงานรัฐวิสาหกิจ ตลอดจนร้านค้าอาหารในศาลากลางจังหวัดอ่างทอง รวมจำนวน 2 ครั้ง โดยครั้งที่ 1 เมื่อวันที่ ๑๔ ธันวาคม ๒๕๖๐ ณ ห้องประชุม ๑๑๑ ปี ผู้เข้าอบรม จำนวน 100 คน และครั้งที่ 2 เมื่อวันที่ 9 กุมภาพันธ์ 2561 ณ ห้องประชุมวิเศษชัยชาญ ผู้เข้าอบรม จำนวน 120 คน

2.2 จังหวัดอ่างทอง ได้ออกระเบียบจังหวัดอ่างทองว่าด้วยการจัดตั้งธนาคารขยะรีไซเคิลจังหวัดอ่างทอง พ.ศ. ๒๕๖๑ ลงวันที่ 19 มกราคม พ.ศ.2561 เพื่อกำหนดวัตถุประสงค์ แนวทางและวิธีการในการดำเนินการ กำหนดองค์ประกอบ อำนาจหน้าที่ของคณะกรรมการและคณะทำงานธนาคารขยะรีไซเคิลจังหวัดอ่างทอง ตลอดจนกำหนดแนวทางเรื่องการเงินของธนาคาร ทั้งนี้ได้แจ้งเวียนระเบียบดังกล่าวให้ทุกหน่วยงานได้ทราบแล้ว ตามหนังสือ ที่ อท 0014.2/ ว 146 ลงวันที่ 25 มกราคม 2561

2.3 จังหวัดอ่างทอง ได้มีคำสั่งแต่งตั้งคณะกรรมการ และคณะทำงานธนาคารเรียบร้อยแล้ว โดยคณะกรรมการและคณะทำงาน ได้มีการประชุมกำหนดวันเปิดธนาคารขยะรีไซเคิล ในวันที่ 4 เมษายน 2561 บริเวณทางเชื่อมต่อศาลากลาง (อาคารหลังเก่า – อาคารหลังใหม่) เวลาทำการธนาคารขยะรีไซเคิล 09.00 - 12.00 น. โดยมีพิธีเปิด เวลา 09.00 – 10.30 น. ตามกำหนดการ

**3. ข้อเสนอ / การขอรับการสนับสนุน**

ขอเรียนเชิญทุกท่าน/ทุกหน่วยงาน ร่วมสมัครเป็นสมาชิกธนาคาร และให้เกียรติร่วมในพิธีเปิด พร้อมนำขยะรีไซเคิลมาฝากในวันที่ 4 เมษายน 2561

สำหรับผู้ที่สมัครเป็นสมาชิก และส่งใบสมัครก่อนวันพิธีเปิดธนาคาร (วันที่ 4 เมษายน 2561) และมาร่วมในพิธีเปิด จะได้รับสมุดคู่ฝาก พร้อมของที่ระลึก จากท่านผู้ว่าราชการจังหวัดอ่างทอง ประธานในพิธีเปิด

**กำหนดการ**

**พิธีเปิดธนาคารขยะรีไซเคิลจังหวัดอ่างทอง**

**วันพุธที่ 4 เมษายน 2561 เวลา 09.00 – 10.30 น.**

**ณ บริเวณทางเชื่อมอาคารศาลากลางจังหวัดอ่างทอง (หลังเก่า – หลังใหม่)**

.................................................................................

เวลา 09.00 น. – 09.30 น. ลงทะเบียน

เวลา 09.30 น. – 10.30 น. พิธีเปิดธนาคารขยะรีไซเคิลจังหวัดอ่างทอง

- กล่าวรายงานความเป็นมาและวัตถุประสงค์ของการจัดตั้งธนาคาร

ขยะรีไซเคิลจังหวัดอ่างทอง

โดย นางสาวมาลี ศรีรัตนธรรม ผู้อำนวยการสำนักงานทรัพยากรธรรมชาติและ  
 สิ่งแวดล้อมจังหวัดอ่างทอง

- กล่าวเปิดธนาคารขยะรีไซเคิล จังหวัดอ่างทอง

โดย นายวีร์รวุทธ์ ปุตระเศรณี ผู้ว่าราชการจังหวัดอ่างทอง

* นายวีร์รวุทธ์ ปุตระเศรณี ผู้ว่าราชการจังหวัดอ่างทอง รับมอบสมุดธนาคาร จาก

นางสาวมาลี ศรีรัตนธรรม ผู้อำนวยการสำนักงานทรัพยากรธรรมชาติและสิ่งแวดล้อมจังหวัดอ่างทอง

* นายวีร์รวุทธ์ ปุตระเศรณี ผู้ว่าราชการจังหวัดอ่างทอง มอบสมุดคู่ฝาก พร้อมของที่ระลึกให้แก่สมาชิกธนาคาร
* นายวีร์รวุทธ์ ปุตระเศรณี ผู้ว่าราชการจังหวัดอ่างทอง ตัดริบบิ้นเปิดธนาคารขยะรีไซเคิลจังหวัดอ่างทอง
* นายวีร์รวุทธ์ ปุตระเศรณี ผู้ว่าราชการจังหวัดอ่างทอง นำสมาชิกธนาคารฝากขยะรีไซเคิล และเยี่ยมชมนิทรรศการ

.................................................................................